**32-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

***Գրականություն – Կրկնողության թեմաները***

* + **«Կենդանիների լեզուն», Մայրենի 4, էջ 93։**
* Կենդանիներն ինչպե՞ս են հաղորդակցվում միմյանց հետ։
* Կենդանիները որտե՞ղ են խոսում մարդկանց նման։
* Դու երբևէ փորձե՞լ ես հասկանալ կենդանիների լեզուն, Ինչպե՞ս, պատմիր այդ մասին։
* **- «Բզեզի դպրոցը», Մայրենի 4, էջ 97**
* Տարվա ո՞ր եղանակին բզեզը դպրոց բացեց ։ Ինչու՞ հենց այդ ժամանակ։
* Ո՞ր կենդանիների, թռչունների կամ ծաղիկների անուններով կսովորեցնեիր հայոց այբուբենը, եթե դու լինեիր վարպետ բզեզի փոխարեն։
* **«Չորս խնձոր 1», Մայրենի 4, էջ 113**
* Տարվա ո՞ր եղանակի անունը չի հիշատակվում այս հատվածում։
* Չորրորդ խնձորն ինչու՞ էր դժբախտ։
* **«Չորս խնձոր 2», Մայրենի 4, էջ 116**
* Ովքե՞ր են պատմվածքի հերոսները։
* Խնձորներից յուրաքանչյուրն ի՞նչ բախտի արժանացավ։
* Քո կարծիքով ո՞ր խնձորն է ավելի շատ օգուտ տվել մարդկանց։
* Հեքիաթի համար նոր վերնագիր առաջարկիր։
* **«Ուս ուսի որ տանք, սարեր շուռ կտանք», Մայրենի 4, էջ 123**
* Ինչպիսի՞ վնաս էր հասցնում հսկա փիղը։
* Մրջյուններն ինչպիսի՞ թակարդ պատրաստեցին փղի համար։
* Ւնչպիսի՞ խորհուրդ ունի այս պատմվածքը։
* Հեքիաթի համար նոր վերնագիր առաջարկիր։
* **«Ծաղկուն պարտեզ» Մայրենի 4, էջ 139**
* Թագավորն ի՞նչ էր ուզում պարզել։
* Թագավորի ավագ որդիների արարքն ինչպե՞ս ես գնահատում։
* Թագավորի որոշումն արդա՞ր ես համարում, ինչու՞։
* Ւնչպիսի՞ խորհուրդ ունի այս պատմվածքը։
* **«Նշանների լեզուն», Մայրենի 4, էջ 91**
* Դուք երբևէ փորձե՞լ եք հաղորդակցվել նշանների լեզվով։
* Որտե՞ղ են օգտագործում նշանների լեզուն։
* Ինչու՞ է կարևոր նշանների լեզուն․ բերեք օրինակներ իրական կյանքից։

**Բառագիտություն**

* **Վերհիշել հետևյալ բառերի բացատրությունները**
* Եզակի- նմանը չունեցող, միակ
* Պտույտներ գործել- պտտվել
* Ժամացույցի պես աշխատել- ճիշտ ժամանակին, ճշգրիտ աշխատել
* Փեթակ- մեղվաբույն
* Ջրի պես անգիր անել- շատ սահուն , լավ իմանալ
* Վարպետ-որևէ արհեստի մեջ մասնագիտացած մարդ
* Հանաք- կատակ
* Բազմել- փառավորությամբ նստել։
* Գուրգուրել- փաղաքշել, շոյել, փաղաքշել
* Ծաղրել- մեկին ձեռ առնել, կատակով մեկի վրա ծիծաղել։
* Զուգել- զարդարել
* Ճլորած- թոռոմած
* Սկահակ- փոքրիկ գավաթ, բաժակ
* Ավերել- քանդել, ոչնչացնել
* Ճարահատյալ- հույսները կտրած
* Գանգատվել- բողոքել
* Թագաժառանգ- քագավորի այն որդին․ որ հոր մահից հետո պետք է թագավոր դառնա
* Մռայլվել- հոնքերը կիտել
* Գլխահակ- գլուխը կախած
* **Վերհիշել հետևյալ բառերի հոմանիշները**

* Հրապուրել- գայթակղել
* Միալար- անընդհատ
* Բաշխել- բաժանել
* Թաքուն- գաղտնի
* Հանդարտ- հանգիստ
* Զարթնել-արթնանալ
* Ճերմակ- սպիտակ
* Շող- փայլ
* Պսպղալ- շողշողալ, փայլել
* Դժբախտ- անբախտ
* Արև- արեգ
* Չքնաղ- շատ գեղեցիկ
* Տաքանալ- ջերմանալ
* Սնել- կերակրել
* Հսկա- չափազանց մեծ
* Միանգամից- անմիջապես
* Հոր- փոս
* Ավագ- մեծ
* Ջանասիրություն- աշխատասիրություն
* Ոռոգել- ջրել
* **Վերհիշել հետևյալ բառերի հականիշները**

* Ուրախություն- տխրություն
* Դուրս- ներս
* Մտնել- դուրս գալ
* Բացել-փակել
* Շատ-քիչ
* Նստել- կանգնել
* Դուրս-ներս
* Մտնել- դուրս գալ
* Տանել- բերել
* Կորցնել- գտնել
* Թշնամի- բարեկամ
* Վնաս- օգուտ
* Թույլ- ուժեղ
* Ավագ- կրտսեր
* Աշխատասեր- ծույլ
* Խաբեբա- ազնիվ
* **Վերհիշել հետևյալ բառերի ուղղագրությունը**
* Մրջյուն, թագուհի, միևնույն, բզզոց, քաղց
* Ճանճ,դդում, շագանակ, սերկևիլ
* Առաջին, երկրորդ, երրորդ, չորրորդ, ճյուղ, ներքև, որպեսզի, հարևան
* Սանդուղք, զգուշություն, վայր ընկնել, ոչ ոք, գցել, աղբանոց
* Պառկել, միանգամից,արգելել, դարձյալ, հաղթել
* Ճամփա, մեղմանուշ, բարձունք, թևեր, աշխարհ,հարստություն
* Միմյանց,անցորդ,ուղղություն, օգնական,մրցավար

**Քերականություն/կրկնողություն- Կրկնել հետևյալ քերականական նյութերը**

* **Կոչական։ էջ 101 ձևակերպումն ու բացատրությունը**
* **Նախադասության մեջ ո՞ր բառին են անվանում կոչական։**
* **Ինչպե՞ս է արտահայտվում կոչականը բանավոր խոսքում։**
* **Ինչպե՞ս է կետադրվում կոչականը գրավոր խոսքում։**
* **Բերել օրինակներ։**
  + **թվական էջ 115 ձևակերպումն ու բացատրությունը**
  + Որո՞նք են թվականի տեսակները։
  + **Տողադարձ**
* Որո՞նք են տողադարձի ուղղագրական կանոնները։ Բերել օրինակներ։
* **Նախադասություն․ Բարդ նախադասություններ**
  + Նախադասության տեսակներն՝ ըստ կազմության
  + Ո՞ր նախադասություններն են կոչվում բարդ նախադասություններ։
  + Բերել օրինակներ

**Մշակույթ – կրկնողություն։ Վերհիշել անցած բոլոր մշակութային նյութերը հետևյալ հարցաշարերով՝**

* **Զատիկ՝ Սբ. Հարության տոն**

## Ի՞նչ է նշանակում Զատիկ։

## Ինչպե՞ս են սկսվում Հարության Տոնի տոնակատարությունները։

## Իչպե՞ս են միմյանց ողջունում հավատացյալները։

## Ի՞նչ է խորհրդանշում ներկված ձուն։

## Իչպե՞ս եք դուք նախապատրաստվում Զատկի տոնին։

## **« [Պարույր Սևակ](http://gevorgianseminary.am/%d5%a1%d5%be%d5%a5%d5%bf%d5%ab%d6%84-%d5%ab%d5%bd%d5%a1%d5%b0%d5%a1%d5%af%d5%b5%d5%a1%d5%b6/) »**

* Ե՞րբ և որտե՞ղ է ծնվել Պարույր Սևակը։
* Ինչպե՞ս է նա ստացել Սևակ գրական անունը։
* Թվարկեք մի քանի կարևոր փաստ Պարույր Սևակի մասին։
* Տարբեր աղբյուրներից փնտրեք և թվարկեք նրա նշանավոր ստեղծագործությունները։
* **« Մայրության և գեղեցկության օր»**
* Ե՞րբ Է նշվում մայրերի տոնը Հայաստանում։
* Ինչ խորհուրդ է այն իր մեջ պարունակում
* Ե՞րբ են նշում մայրերի տոնի Միացյալ Նահանգներում։
* Տարբեր աղբյուրներից փնտրեք փաստեր մայրերի տոնի վերաբերյալ և մի քանի նախադասությամբ
* ներկայացրեք այն դասարանում։

**«[Ապրիլի 24 - Մեծ Եղեռնի զոհերի հիշատակի օր](https://hy.wikipedia.org/wiki/%D5%84%D5%A5%D5%AE_%D4%B5%D5%B2%D5%A5%D5%BC%D5%B6%D5%AB_%D5%A6%D5%B8%D5%B0%D5%A5%D6%80%D5%AB_%D5%B0%D5%AB%D5%B7%D5%A1%D5%BF%D5%A1%D5%AF%D5%AB_%D6%85%D6%80)**»

* Ե՞րբ Է նշվում հայոց եղեռնի հիշատակի օր։
* Ի՞նչ է տեղի ունեցել այդ ժամանակահատվածում։
* Ինչպե՞ս են հայերը սփռվել աշխարհով մեկ։
* Տարբեր աղբյուրներից փնտրեք փաստեր հայոց ցեղասպանության վերաբերյալ և մի քանի նախադասությամբ ներկայացրեք այն դասարանում։
* **«Հայ ժողովրդական հեքիաթներ»**
* Ինչպիսի՞ պատմություն ունեն հայ ժողովրդական հեքիաթները։
* Ի՞նչ ճանապարհ են անցել։
* Ինչպե՞ս են մեզ հասել ժողովրդական հեքիաթները։
* Ինչպե՞ս են սկսվում և ավարտվում ժողովրդական հեքիաթները։
* Տարբեր աղբյուրներից փնտրեք հայկական ժողովրդական հեքիաթներ և դրանցից մեկը ներկայացրեք դասարանում։
* **«Հայկական Սփյուռք»**
* Ինչպե՞ս է կազմավորվել հայկական Սփյուռքը ։
* Ի՞նչ ճանապարհ են անցել հայերը։
* Մոտավորապես որքա՞ն հայ է այժմ ապրում հայրենիքից դուրս։
* Ինչպե՞ս է հայկական սփյուռքը պահպանում հայ համայնքների միասնականությունը։
* Ինչպե՞ս են հայերը բնակություն հաստատել Միացյալ Նահանգներում։
* Տարբեր աղբյուրներից փնտրեք հայ հայտնիների, որոնք ապրել և ստեղծագործել են Հայաստանից դուրս և նրանց ներկայացրեք դասարանում։

**Տնային հանձնարարություններ**

**Գրականություն –** Կրկնել գրականության նշված թեմաները և պատրաստ լինել վերը նշված հարցերով ամփոփել դասանյութերը։

**Բառագիտություն -** Կրկնել նշված բառագիտության նյութերը (հոմանիշներ, հականիշներ, բառերի բացատրություն և ուղղագրական բառեր)։

**Քերականություն -** Կրկնելվերը նշված քերականական նյութերը, պատրաստ լինել հարցերով ամփոփել, բերել օրինակներ և կիառել գրավոր և բանավոր հաղորդակցման ժամանակ։

**Մշակույթ -** Կրկնել վերը նշված դասանութերն ու պատրաստ լինել ամփոփել հարցերի միջոցով։